ร้านนี้อยู่ที่ชะอำ จังหวัดเพชรบุรีซึ่งเป็นทางผ่านไป-กลับหัวหิน แวะมาทุกครั้งตั้งแต่สมัยร้านอยู่ริมทะเลจนย้ายมาเป็นตึกใหญ่ 2 ชั้น บรรยากาศร้านแม้จะดูเรียบง่ายแต่รสชาติและคุณภาพอาหารจัดว่าโอเคมาก อร่อยสดทุกครั้งที่มาทาน มีเมนูอาหารทะเลที่หลากหลายและราคาสมเหตุสมผลค่ะ

ครั้งนี้สั่ง 2 อย่างค่ะเพราะยังมีความอิ่มจากบุฟเฟต์อาหารเช้าอยู่ แต่ยังไงก็ต้องขอแวะก่อนกลับกรุงเทพฯ 
- กรรเชียงปูนึ่ง: เนื้อปูเน้นๆ สดและหวาน จะทานเปล่าๆ ก็ดีหรือทานกับน้ำจิ้มซีฟู้ดก็แซ่บไปอีกแบบ
- ปลาเก๋านึ่งซีอิ้ว: ปลาเก๋าตัวโต เนื้อเด้งและสดมากนึ่งมากับซีอิ้วพร้อมผักเครื่องเคียง อร่อยกลมกล่อมได้ที่เลยค่ะ